གྲིག་ངེས་ཀྱི་གོ་མཚམས་ཇི་འོས་བློ་ཡིས་དཔྱད།འདོད་གསོལ་བསྡུ་ན།འདི་འཆང་བ་པོ་ལ་ཁམས་གསུམ་སྲིད་གསུམ་ལྷ་འདྲེ་མི་གསུམ

འཁོར་འདས་ལམ་གསུམ་གྱི་དཔལ་ཡོན་ལེག་ཚོག་དགེ་མཚན་སྙན་གྲགས་ཟས་ནོར་ལོངས་སྤྱོད་སྟོབས་དཔལ་ནུས་པ་བདེ་སྐྱིད་ཆོས་གསུམ་ཚེ་བསོད་གཟི་བརྗིད་ལུང་དང་རྟོགས་པའི་ཡོན་ཏན་ལ་སོགས་པ་མཆོག་དང་ཐུན་མོང་གི་དངོས་
གྲུབ་མ་ལུས་པ་དང་ཇི་ལྟར་འདོད་པའི་དོན་ཐམས་ཅད་ཡིད་བཞིན་ཐོགས་པ་མེད་པར་དབང་དུ་བྱེད་པའི་དངོས་གྲུབ་དམ་པ་སྩལ་དུ་གསོལ།ཞེས་སོགས་དང་དེ་ལས་བསྡུ་ནའང་རང་བློས་དཔྱད་པར་བྱའོ།།མུ་ཁྱུད་བཞི་པར་དབྱངས་གསལ
རྟེན་སྙིང་གི་མཐར།ཚེ་རིང་ནད་མེད་འབྱོར་ལྡན་ཞིང་སོགས་དང་།འབད་དང་རྩོལ་བས་སོགས་བཀྲ་ཤིས་བཅས་ཚར་གཅིག་གམ་གཉིས་མུ་ཁྱུད་དང་འཚམས་པར་གང་བདེ་བྲི།མུ་ཁྱུད་ལྔ་པར།ཡུ་བ་དང་རྩེ་མོ་བཅས་པདྨ་
དམར་པོ་ལས་བྱས་པའི་ལྕགས་ཀྱུ་རྩེ་མོ་ནང་དུ་བསྟན་ནས་གཡོན་བསྐོར་དུ་བྲི།དྲུག་པར་རྡོ་རྗེའི་ར་བ།བདུན་པར་མེ་རི་འོད་ཟེར་འཁྱིལ་པ་གཡས་སུ་བསྐོར་བ་བྲི།འདིར་ཡིག་མགོ་ཐམས་ཅད་ཕྱིར་བསྟན་ཡིག་ངོ་ནང་དུ་བསྟན་པའི
གཡས་བསྐོར་ཤ་སྟག་ཡིན་ཞིང་།དབྱངས་གསལ་གྱི་མགོ་འཛིན་པ་ཡང་སྒྲུབ་སྔགས་དང་འདྲའོ།།དེ་ལ་དབང་གི་རིལ་བུས་བྱུགས་ཤིང་སྐྱོང་ཁྲུས་བགེགས་བསྐྲད་སོགས་སྔོན་དུ་འགྲོ་བས་རབ་གནས་ལེགས་པར་བྱས་ལ་ལྟེ་བ་མ་
ཉམས་པར་བལྟེབས་ཏེ་ཟ་འོག་དམར་པོས་དྲིལ་བར་བྱའོ།།དངོས་གྲུབ་ཀྱི་འཁོར་ལོ་ནི།མུ་ཁྱུད་ལྔ་པའི་ལྟེ་བར་ཧྲཱིཿམཐར་བསྙེན་སྔགས་ཤམ་བུར།སརྦ་སིདྡྷིམྨེ་པྲ་ཡ་ཙྪནྡྷ་རཏྣ་ཙིཏྟ་ཧཱུཾ་བཱི་ཛིཿཞེས་བསྐོར།འདིའི་དབུ་

འཛིན་པ་ཧྲཱིཿཡིག་གི་མདུན་ནས་གཡས་བསྐོར་བྱ།ཁ་ཅིག་གིས་ནང་གི་ས་བོན་གྱི་དབུ་ནས་བསྐོར་བའི་ཕྱག་སྲོལ་འདུག་པས་ལྟེ་བར་ལྷ་སྐུ་ཅན་ལ་དེ་ལྟར་དང་།ས་བོན་ལ་སྔགས་ཕྲེང་བཀོད་ལུགས་ལྟར་ཡོངས་གྲགས་བཞེད་པས
འདིར་ཡང་དེ་ལྟར་བྱ།མུ་ཁྱུད་གཉིས་པར།ཧཿསརྦ་སིདྡྷིམྨེ་པྲ་ཡཙྪནྡ་རཏྣ་ཙིཏྟ་ཧྲཱིཾ་ཧཱི་ཛཿརིཿསརྦ་སིདྡྷི་སོགས་དེའི་རིགས་འགྲོ་ཕྲེང་གཅིག་གིས་འཁོར་བར་བྱ།མུ་ཁྱུད་གསུམ་པར།སྒྲུབ་སྔགས་དང་དབྱངས་གསལ་རྟེན།
སྙིང་མཐར།སརྦ་སིདྡྷི་སོགས་གོང་གི་ཤམ་བུ་དང་འདོད་གསོལ་ཅི་རིགས་བྲི།བཞི་པར་རྡོ་རྗེའི་ཕྲེང་བ།ལྔ་པར་ནོར་བུ་འོད་ཟེར་དང་བཅས་པས་བསྐོར།དབང་དང་དཔལ་ཅན་དངོས་གྲུབ་ཀྱི་རྫས་བྱུག།སྐྱོང་ཁྲུས་དང་
རབ་གནས་བྱས་ལ་དར་སེར་པོས་དྲིལ་ལོ།།དབང་གི་རིལ་བུའི་རྫས་ནི་གཞུང་གིས་གསལ།བླ་མ་ཡབ་ཡུམ་གྱི་བྱང་སེམས་དངོས་མ་རྙེད་ན་གུ་རུ་ཡབ་ཡུམ་གྱི་བྱང་སེམས་ཕབ་གཏར་ལྡན་པ་དང་སྨན་སྒྲུབ་སོགས་བཏབ་བས
འཐུས།གཉིས་པ་སྒྲུབ་ཐབས་ལ།བདག་གི་རྣལ་འབྱོར་ལ་གནས་པའི་བཟླས་པ་ཅི་རིགས་དང་མཆོད་བསྟོད་བྱས་ནས་མདུན་གྱི་རྟེན་རྣམས་ལ་དམིགས་ཏེ།མ་ཧཱ་ཤུ་ནྱ་ཏཱས་སྦྱང་།སྟོང་པའི་དབྱིངས་ལས་སོགས་བདག་བསྐྱེད།
ཀྱི་སྐབས་ནས་འབྱུང་བ་ལྟར་གནས་གསུམ་བྱིན་གྱིས་བརླབས་ལ་ཡེ་ཤེས་པ་བསྟིམ་དབང་བསྐུར་ཞིང་རྒྱས་གདབ་པའི་བར་བྱས་ལ།བཞུགས་གསོལ་ནི།ཧྲཱིཿདབང་གི་ཕོ་བྲང་འོད་འབར་དབུསཿསོགས་སྒྲུབ་པའི་གཞུང་ནས

བསྟན་པ་ལྟར་བཟླས་པའི་བར་དུ་བྱ།ཐུན་མཐར་གཏོར་མ་འབུལ་བ་དང་།མཆོད་བསྟོད་མཎྜལ་སོགས་བྱས་ལ་བསྡུ་ལྡང་སོགས་ཆོ་གའི་གཞུང་ལྟར་བྱ།ཚོགས་ཀྱི་མཆོད་པ་བྱེད་ན་ཟུར་དུ་བཀོལ་
བ་ལྟར་ཤེས་པར་བྱའོ།།དེ་ལྟར་བརྩོན་པས་དངོས་གྲུབ་ཀྱི་རྟགས་གཞུང་ནས་བཤད་པ་ལྟར་རྫོགས་པ་ན་དངོས་གྲུབ་ལེན་ཅིང་རྫས་རྣམས་དངོས་གྲུབ་ཀྱི་རྟེན་དུ་འཆང་བ་སོགས་གཞུང་ན་གསལ་ལོ།།དེ་ཡང་སྒྲུབ་པ་ཐེམ་པའི་ཡོན་
ཏཏན།མ་ཐེམ་པའི་སྐྱོན།སྒྲུབ་པའི་ཚུལ་ཇི་ལྟར་ཡིན་པའི་གནད་ཁོང་དུ་ཆུད་པའི་སྒོ་ནས་དུས་གྲངས་རྟགས་ཀྱི་བཟླས་པ་ཚད་དུ་འཁྱོལ་བར་བྱའོ།།གསུམ་པ་ལས་སྦྱོར་ལ།གཙོ་བོ་དབང་གི་ལས་དང་།ལས་སྣ་
ཚོགས་སྒྲུབ་པ་གཉིས་ལས།དང་པོ་ལའང་ཕལ་པ་དང་མཆོག་གཉིས་ལས།དང་པོ་ལས་སྦྱོར་གྱི་རྟེན་བཅའ་བ་ནི་གཞུང་ན་གསལ།བསྒྲུབ་བྱའི་གཟུགས་ལིང་རྣམས་ཆགས་ཤིང་སྐྲ་གྲོལ་བ་ཡིད་དུ་འོང་བར་བྱ་བ
ལས་དྲག་པོའི་ལིངྒ་ལྟར་ཉམ་ཐག་པ་མི་རུང་ངོ་།།དེའི་ཁོག་ཏུ་གཞུག་པའི་འཁོར་ལོ་ནི།ལྟེ་བ་དང་བཅས་པའི་མུ་ཁྱུད་གཉིས་པ་ཅན་གྱི་ལྟེ་བར་པདྨ་དམར་པོ་འདབ་མ་བརྒྱད་པའི་དབུས་སུ་ཧྲཱིཿའདབ་མ་བརྒྱད་ལ
་བརྒྱད།གོང་རས་མུ་ཁྱུད་དང་པོ་ལ་དམིགས་བྱའི་མིང་རུས་མཐར།ཛྲ་ཨཱ་ཀཪྵ་ལ་སོགས་དང་།པུ་ཁང་གི་མར་བསེནས་པ་ལས་སྔགས་སྤེལ་མར་བྲི།སྲོག་འཁོར་གྱི་སྐབས་སརྦ་ལོ་ཀ་ཞེས་པའི་ཚབ་ཏུ་དམིགས།

བྱའི་མིང་བྲི།དེ་གཟུགས་ཀྱི་སྙིང་གར་བཅུག།ཟངས་ཁབ་སོར་བཞི་པའི་རྩེ་ལ་པདྨ་རཀྟས་བྱུག།དེ་ཕོའི་སྙིང་ག་དང་མོའི་གསང་གནས་སུ་གཟུག།ཁབ་མིག་ནས་སྲད་བུ་དམར་པོ་དྲངས་ཏེ་བྲིས་སྐུའི་ཕྱག་གི།
མདེའུའི་ཐད་དུ་གདགས་པར་བྱའོ།།ལས་སྦྱོར་དངོས་ལ།མདུན་རྟེན་གྱི་ས་ལས་ལ་སྦྱར་བ།སྦྱིན་སྲེག་གིས་ལས་ལ་སྦྱར་བ།ཏིང་ངེ་འཛིན་ཁོ་ནས་ལས་ལ་སྦྱར་བ་གསུམ་ལས།དང་པོ་ནི།མདུད་རྟེན
དམིགས་བྱ་དངོས་སུ་གསལ་ཞིང་ཡེ་ཤེས་ཀྱི་ལྷ་རྣམས་ཐུགས་དམ་བསྐུལ་བའི་སྒོ་ནས་དགུག་པ་སྔོན་དུ་འགྲོ་བའི་ལས་སྦྱོར་གྱི་གཞི་བཅའ་བ་དང་།ལས་སྦྱོར་བརྟན་པར་བྱ་བ་དངོས་ཀྱི་དམིགས་པ་བཅས་ལས་སྔགས་ལ།
གངས་བཟུང་སྟེ་རྟགས་མ་མཐོང་བར་བརྩོན་པ་བསྐྱེད་པར་བྱའོ།།གཉིས་པ་སྦྱིན་སྲེག་གི་ལས་སྦྱོར་ནི་གཞུང་དུ་གསལ་ལ།སྦྱིན་སྲེག་ལ་བརྟེན་ནས་ལས་དམིགས་བསལ་ཏེ་བསྒྲུབ་པ་མིན་ནའང་དབང་གི་ལས་ལ་འོས་པའི
ས་སྣ་ལས་བསྐྲུན་པའི་མེ་ཐབ་ཟླ་གམ་ཚད་ལྡན་མ་ཁྱིད་གང་བ་སོགས་འདུ་བྱས་ལ་ཐུན་མཐར་སྦྱིན་སྲེག་བྱས་ན་ལས་མྱུར་བའི་ལས་སྦྱོར་གྱི་སྐབས་སུ་གཅེས་པ་ཡིན་པས་ཕྱག་ལེན་བླ་མ་དམ་པའི་ཞལ་ཁྲིད་ལས་ཤེས་པར་བྱའོ།།ཏི།།
འཛིན་གྱི་དབང་སྡུད་འདི་ནི་རྒྱན་གྱི་ཉམས་ལེན་གྱི་སྐབས་སྐབས་སུའང་ཅི་རིགས་པར་བྱས་ན་དབང་གི་ལས་ལ་ཟབ་པར་བསྔགས་ཤིང་བསྙེན་སྒྲུབ་ཚད་དུ་ལོངས་པ་རྣམས་ཀྱིས་དེ་ཁོ་ནས་དོན་འགྲུབ་པར་འགྱུར་རོ།།གཞན་ཡང་དབང་གི་ལས

གློ་བུར་དུ་སྒྲུབ་པ་རྣམས་ནི་གཞུང་ཉིད་ནི་གསལ་ལོ།།མཆོག་གི་ལས་སྦྱོར་ནི།དབང་བཞི་དང་འབྲེལ་བའི་ལམ་གྱིས་རྡོ་རྗེ་བཞིའི་ཡེ་ཤེས་དབང་དུ་བྱེད་པའི་གནད་ཁྱད་པར་ཅན་ཏེ་གཞུང་ཉིད་ན་གསལ་
ཞིང་།བླ་མའི་ཞལ་ཁྲིད་དང་བྱིན་རླབས་འཕོ་བའི་གནད་དང་ལྡན་པས་བསྒོམ་ན་ཟུང་འཇུག་གི་སྐུ་སྒྲུབ་པའི་མན་ངག་ཁྱད་པར་ཅན་ཡིན་ཞིང་།ཅུང་ཟད་རེ་བསྒོམ་པར་བྱས་ནའང་ཐུན་མོང་གི་ལས་སྦྱོར་ལ་རང་བྱང་ཚུང་པའི་ཀནད
ཁྱད་པར་ཅན་ཡོད་པས་མཁོ་འདོད་ཀྱི་ཨུ་ཚུགས་ཁོ་ནས་འདོད་སྲེད་མེ་ལྟར་འབར་བའི་དབང་སྡུད་ལ་རེ་བ་མི་བཅའ་བར།རང་སེམས་དབང་དུ་བསྡུ་བའི་གནད་འདི་ལྟ་བུ་ལ་མྱོང་བ་ཅུང་ཟད་རེ་ཐོན་པར་བྱ་བ་ནི་དབང་སྡུད་མཁན་པོ་རྣམས་ཀྱི
བྱ་བ་གལ་པོ་ཆེ་ཡིན་ཞིང་།རང་འདོད་ནག་ཆང་དོན་གཉེར་གྱི་ཀུན་སློང་གཙོ་བོར་མི་བྱ་བར་བསྟན་འགྲོ་ལ་སྨན་པའི་ཀུན་སློང་དང་ལྡན་ན་ལས་ཀུན་གྱི་མཆོག་ནི་དབང་གི་ལས་ཡིན་ཏེ།གནོད་པ་མེད་པར་ལས་གཞན་གྱི་འབྲས་བུའང་
འདིའི་ཞར་ལ་འགྲུབ་ནུས་པའི་ཕྱིར་རོ།།དེ་ལྟར་ལས་ལ་སྦྱར་བ་དང་མ་སྦྱར་བའི་ཡོན་ཏན་དང་སྐྱོན་ཤེས་ཤིང་།ལས་ཀྱི་སྦྱོར་བའི་ཚུལ་ལ་མ་རྨོངས་ཤིང་བརྩོན་འགྲུས་ལྷོད་པ་མེད་པས་ལས་ཀྱི་འབྲས་བུ་མངོན་དུ་མཐོང་བའི་རིག་སྔགས
ཀྱི་དདའ་སྟོན་ཉམས་སུ་མྱང་བར་བྱ་སྟེ།ཐོག་མར་དབང་དུ་འགྱུར་རུང་གི་ཕལ་པ་ལྟ་བུ་ཞིག་ལ་དངོས་གྲུབ་ལེན་པའི་ཚུལ་དུ་ལས་ལ་སྦྱར་ནས་རྟེན་འབྲེལ་གྱི་སོ་ཁ་མ་ལོག་པར་བྱས་ན་ཕྱིན་ཆད་བརྩམ་པའི་ལས་ཀུན་བདེ་བླག་ཏུ་འགྲུབ

པའི་འི་གནད་ཡོད་པ་དང་།ནམ་མཁོ་བའི་དུས་སུ་རལ་གྲི་ཕྱུང་བརྡེག་གི་དཔེ་བཞིན་གྲུབ་ངེས་ཀྱི་གདིང་ཆོད་དང་ལྡན་པར་བྱ་སྟེ།གཞན་དུ་གནད་མེད་སྟོང་སྐད་ཀྱིས་དགོས་དུས་པན་དཀའ་བས་ཐོག་མར་རང་ཉམས་རང་གིས་ཆོད་པའི།
གདིང་དང་ལྡན་པར་བྱའོ།།གཉིས་པ་ལས་སྣ་ཚོགས་ལ།ཤེས་རབ་འཕེལ་པ།དུག་ཞི་བ།བསོད་ནམས་རྒྱས་པ།ཚེ་སྒྲུབ་པ།ཆར་དབབ་པ།ཡུལ་འཁོར་སྲུང་བ།གདོན་བགེགས་ཙར་བཅད་པ།
ནད་ཞི་བ།སྲིད་སྤེལ་པ།ཡིད་འཕྲོགས་པ།གཞན་གྱི་རིག་སྔགས་གཅོད་པ།ཐུན་མོང་གི་གྲུབ་པ་བརྒྱད་སྒྲུབ་པ་རྣམས་ནི་གཞུང་གིས་གསལ།འདིར་རིགས་བྱེད་མ་ལ་བརྟེན་པའི་ཚེ་སྒྲུབ་ནི་ཤིན་ཏུ་ཟབ་པར་ཡོངས་སུ་
གྲགས་ཤིང་།ཁྱད་པར་མན་ངག་གི་གཞུང་འདི་ཉེ་བརྒྱད་བྱིན་རླབས་ཀྱི་ཚན་ཁ་ཆེ་བས་གཞུང་གི་བསྙེན་སྒྲུབ་གཏོང་བ་རྣམས་ཀྱིས་ཚེ་སྒྲུབ་རེ་བྱས་ན་ངེས་པར་ལེགས་ཤིང་།དེའི་དམིགས་བཟླས་རྫས་རྣམས་གཞུང་གིས་གསལ་ཞིང
འདོན་ཆ་ཟུར་དུ་ཤེས་པར་བྱའོ།།གདོན་སྲུང་གི་རྫས་ལ།བྱི་ཀུ་དམར་པོ་ལྐོག་པ་ཤུན་པ་དམར་པོ་ཅན་ནོ།སྔོ་འཆིང་བྱེད་དམར་པོ་ནི་འཆི་མེད་མཛོད་འགྲེལ་སོགས་སུ་བཤད་པའི་ཡིད་འཕྲོག་གི་རྫས་དེ་ཡིན་ཀྱང་བོད་དུ་འབྱོར
དཀའ།བོད་ཕྱོགས་གནས་ཆེན་རྣམས་སུ་སྔོ་དོན་ཡོད་ཞགས་པ་ཟེར་བ་ཞིག་ཡོད་སྐད་བཤད་ཀྱང་ལག་ལྡུམ་འཕྲོད་མཁན་དཀོན།དེའི་ཚབ་ཏུ་ལྕགས་ཀྱུ་ཅན་གྱི་མེ་ཏོག་གང་རུང་ལས་འོས་མེད་གསུངས།ཨཱུ་ལུ་གའི་ཚིལ

༄ནི་འུག་པའི་ཚིལ་ལོ།།གྲྀ་ཌྷའི་མར་ནི་བྱ་རྒོད་ཀྱི་རྐང་ངམ་ཚིལ།པདྨ་ཧསྟའི་ལྷམ་ཞེས་པ་རྒྱ་གར་དུ་ཤིང་པདྨའི་ལག་པ་ཞེས་པའི་བར་ཤུན་གྱིས་མཆིལ་ལྷམ་པ་ཟོས་པ་ཡིན།དེ་བོད་དུ་འབྱོར་དཀའ་བས
མངོ་མོ་ཤིང་གི་བར་ཤུན་གྱིས་ཆོག་སྐད་འདུག་གསུངས་སོ།།རྨིག་པ་ནི་བྱེ་མ་མྱུ་གུའོ།།དཔལ་གྱི་སྒོ་ཞེས་པས་འོག་གི་བུག་པའི་མིང་སྟེ་དེར་འཇུག་ནུས་ན་ལྷ་མེན་དང་གནོད་སྦྱིན་གྱི་བུ་མོ་སོགས་ཀྱིས་བཅུད་ཀྱི་ལེན་དང་གཏེར་སྦྱིན་པར་བྱེད
པའི་ཕྱིར་རོ།།ཁཱ་ཏའི་ཚང་ཤིང་མཚན་མ་དང་བཅས་པ་ཞེས་པ་ཚང་ཤིང་རྣམས་མ་གོད་པར་རེ་རེ་ནས་ཆུ་ལ་བསྐུར་ན་ཤིང་གཅིག་ཏུས་གྱེན་དུ་ཁྱེར་བའི་མཚན་མ་ཅན་དེ་སྒྲིབ་ཤིང་ཡིན་པར་བཤད་དོ།།དངུལ་ཆུ་དང་མུ་ཟི་འདྲེས་པར་སྦར།
བླིང་ག་རཱ་ཛ་དངོས་རྒྱ་གར་སོགས་ནས་འབྱུང་བ་བཅུད་ཆེན་པོར་བྱེད་པ་དེ་ཡིན་ལ་ཚ་བར་མཉེས་རུང་།མིག་སྨན་སྒྲུབ་པའི་རྫས་ནི་གོང་གི་མིག་སྨན་གྱི་སྐབས་ཀྱི་དེ་ཡིན་ནོ།།པདྨ་ཅན་ནི་བུད་མེད་རིགས་ལྔའི་ནང་ཚན་གྱི་པདྨ་ཅན་ཏེ་བརྟག་ཐབས
སོགས་གཞན་ན་གསལ་བ་བཞིན་ནོ།།དེའི་དང་པོའི་རྡུལ་ནི་ཐོག་མར་བབ་པའི་པདྨ་རཀྟའོ།།སྐྱེ་བ་བདུན་པ་ནི་མི་ནས་མིར་ལན་བདུན་སྐྱེས་པ་སྟེ།དེའི་བརྟག་ཐབས་ཆུད་རྣམས་སུ་གསལ་ཞིང་གནམ་སྟོང་གི་དུས་སུ་ཚིལ་ཆེན་གྱི་མེ་སྦར
ལ་བྱ་རྒོད་ཀྱི་རྐང་སྦུབས་ནས་བལྟས་པས་གྲིབ་མ་བདུན་འཆར་བ་དེའི་ལུས་ཀྱི་གནས་གང་རུང་དུ་གི་ཝ་ལྟར་ཆགས་པ་ནི་རོ་ཙ་ན་སྟེ་དེ་རྙེད་ན་མཁའ་སྤྱོད་ཀྱི་རྫས་མཆོག་ཡིན་ནོ།།མ་རྙེད་ན་སྐྱེ་བ་བདུན་པའི་ཀླད་པ་སོགས་ཀྱིས་ཚ་བ་རུང་ཙམ་བཤད།།

ཡུལ་དག་པའི་ཤ་ལྔ་ཞེས་པ་མི་རྟ་ཁྱི་བྱ་གླང་པོ་ལྔའི་ཤ་སྡིག་མེད་དུ་རྙེད་པའོ།།བདུད་རྩི་ལྔ་ཡོངས་གྲགས་རིལ་བུ་དེ་དག་ནིང་དུ་གསེར་གྱིས་དྲི་ལ།ཕྱི་ནས་དངུལ།དེའི་ཕྱི་ནས་ཟངས་ཀྱི་སྒྲོམ་བྱས་པའོ།།རྫས་འདི་དག་གྲུབ་པའི
མཚན་མ་གསུམ་ནི།ཐ་མ་དྲོ་བ་དང་།འབྲིང་དུ་བ་འཐུལ་བ།རབ་མེ་འབར་བའོ།།དབང་གི་བདུག་རྫས་བསྡུ་ཐབས་རྒྱས་བསྡུས་སྣ་ཚོགས་འདུག་རུང་།དོན་དུ་དབང་གི་རྫས་དང་སྤོས་སྦྱོར་བསྲེས་པས་འཐུས།དེ་ཡང་རྒྱས
བསྡུས་འཚམས་པའི་དབང་དུ་བྱས་ན།པདྨ་རཱ་ག་དངོས་སམ་མི་འབྱོར་ན་ནལ་སྨུག་དང་།དེའངམ་འཛོམ་ན་རྡོ་པདྨ་རཱ་ག།ཟངས་ཕྱེ་མཚོན་ཙམ།རྡོ་སྤོས།དྲིའི་རྫས་ན་གི།གླ་རྩི།ཁ་ཆེ།གུར་གུམ་རྣམས་ཅི་འབྱོར།
ཤིང་ཚ།ག་པུར།ཁྱད་པར་གྱི་རྫས་ཙནྡན་དམར་པོ།།གླང་སྣ་དང་ལུག་རུ་དམར་པོ་ལྟ་བུའི་ལྕགས་ཀྱུ་ཅན་གྱི་མེ་ཏོག།ཨུག་ཆོས་དམར་པོ།ལ་ཕུག་དམར་པོ།ལན་ཚྭ་དམར་པོ་ཕྲན་བུ།ཤུ་དག་དག་པོ།ཏོང་ཀུ་འདི
རྣམས་ཕྱེ་མར་བྱས་ཏེ་ཆང་ལ་པདྨ་རཀྟ་བཏབ་པས་སྤོལ།བྱང་སེམས་མཚོན་བྱེད་ཆོས་སྨན་བཏབ།དབང་ལག་གི་དམ་བཅས་རེངས་བུའམ།རིལ་བུ།ཕུར་མ་ཀར་བདེར་བྱའོ་ཞེས་བླ་མའི་ཞལ་ནས་གསུངས་སོ།།འདིར
སྨྲས་པ།ཁྲོས་པའི་ཁྲོ་གཉེར་དང་བཅས་དཔུང་གི་ཚོགས།།དུས་ཀྱི་སྤྲིན་ལྟར་བསྡུས་ཀྱང་གདུལ་དཀའ་བའི།།ཆེ་བའི་རྒྱལ་ཐབས་མཐོན་པོར་འཛེགས་རྣམས་ཀྱང་།།རིག་སྔགས་ཨུཏྤལ་མ་དེའུས་སྙིང་སྨྲས་ནས།།

ཁེངས་པ་སྤངས་པས་སོར་བཅུའི་འདབ་མ་དག།ཞབས་སེན་ཟླ་བའི་དྲུང་དུ་ཟུམ་བྱེད་པའི།།ཐབས་འདི་མི་ཤེས་གྱི་ནའི་ཐབས་གཞན་གང་།།ཚོལ་བ་དེ་དག་བློ་མིག་།
ལྡན་ནམ་ཅི།།རྡོ་རྗེ་འཆང་གིས་རྗེས་སུ་གནང་བ་ཡི།།ཐབས་ཚུལ་འདི་འདྲར་སྤྲོད་པའི་ཟོལ་འཛིན་ཀྱང་།།འདོད་ཡོན་འདོད་པའི་འདོད་སྲེད་མེ་འབར་བ།།འདོད་ལྡན་ངོ་ཚ་མེད་རྣམས་སྨྲ་བ་སྦྱངས།།།
ཆོས་ཉིད་ཀུན་གསལ་ལམ་དུ་སྙིང་རྗེའི་སྤྲིན།།མཐོན་མཐིང་ནོར་བུའི་རི་དབང་ལྟར་བཀྲམ་པར།།རིག་སྔགས་གློག་དམར་མཛེས་པའི་ཕྲེང་བ་འདི།།སྲིད་འདིར་ཡང་ནས་ཡང་དུ་རྩེན་པར་འདོད།།
རྗེས་ཆགས་དགའ་བའི་འདབ་ལྡན་ཨུཏྤལ་མིག།འཛུམ་བཅས་སྙིང་རྗེའི་ཡུལ་ལ་རྟག་འཇུག་པ།།བདེ་ཆེན་ཆགས་པའི་བརྟུལ་ཞུགས་རྨད་བྱུང་འདིས།།གདུལ་དཀའི་འཕྲོ་ཀུན་རྗེས་སུ་
འཛིན་གྱུར་ཅིག།ཅེས་པའང་གངས་ཅན་ན་འགྲན་ཟླ་དང་བྲལ་བའི་མཁས་ཤིང་དངོས་གྲུབ་བརྙེས་པའི་སློབ་དཔོན་ཆེན་པོ་པདྨ་འོད་གསལ་མདོ་སྔགས་གླིང་པའི་ཞལ་སྔ་ནས་ཚུལ་འདིའི་སྤྲིན་གྲོལ་ལེགས་པར་
ནོས་ཤིང་།འདི་ལྟ་བུ་བྲིས་ཤིག་པའི་གསུང་གི་རྗེས་སུ་གནང་བ་ལ་བརྟེན་ནས་བདག་མི་ཕ་མ་རྣམ་པར་རྒྱལ་བའམ་པདྨ་བཞད་པ་རྩལ་གྱིས་རྒྱལ་ཟླའི་དམར་ཕྱོགས་ཀྱི་ཚེས་བཅུ་ལ་གྲུབ་པར་བགྱིས་པ་འདིས

མཐའ་ཡས་པའི་འགྲོ་བ་ཀུན་གྱིས་སོ་སོར་རྟོག་པའི་ཡེ་ཤེས་ཀྱི་རང་གཟུགས་བདེ་ཆེན་ལྷན་ཅིག་སྐྱེས་པའི་ཌཱ་ཀི་ནཱིའི་གོ་འཕང་མྱུར་དུ་ཐོབ་པར་གྱུར་ཅིག།།མདྨ་འོ།།